[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.5.2008

COM(2008)236 τελικό

2008/0092 (ACC)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με την τροποποίηση της απόφασης 97/126/EΚ για τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου

(υποβληθείσα από την Επιτροπή)

ΑΙΤΙΟΛΟΓΙΚΗ ΣΚΕΨΗ

Η απόφαση 97/126/EΚ του Συμβουλίου της 6ης Δεκεμβρίου 1996 αφορά τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου. Δεδομένου ότι οποιαδήποτε τροποποίηση της συμφωνίας πρέπει να αντικατοπτρίζεται στις αντίστοιχες διατάξεις της κοινοτικής νομοθεσίας, κρίνεται σκόπιμο να αναφερθεί ρητά ότι εξουσιοδοτείται η Επιτροπή να θεσπίσει τις εν λόγω λεπτομέρειες εφαρμογής με την επιφύλαξη άλλων ειδικών πράξεων του Συμβουλίου και, ιδίως, της απόφασης 1999/778/EΚ της 15ης Νοεμβρίου 1999 σχετικά με τη σύναψη πρωτοκόλλου για κτηνιατρικά θέματα που συμπληρώνει τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου[1].

Η παρούσα πρόταση δεν έχει δημοσιονομικές επιπτώσεις στον κοινοτικό προϋπολογισμό.

2008/0092 (ACC)

Πρόταση

ΑΠΟΦΑΣΗ ΤΟΥ ΣΥΜΒΟΥΛΙΟΥ

σχετικά με την τροποποίηση της απόφασης 97/126/EΚ για τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτη πρόταση,

την πρόταση της Επιτροπής[2],

Εκτιμώντας τα ακόλουθα:

1. Η απόφαση 97/126/EΚ του Συμβουλίου της 6ης Δεκεμβρίου 1996[3] αφορά τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των νήσων Φερόε, αφετέρου.

2. Σύμφωνα με το άρθρο 31 της εν λόγω συμφωνίας, έχει συσταθεί μεικτή επιτροπή η οποία είναι υπεύθυνη για τη διαχείριση της συμφωνίας και διασφαλίζει την ορθή εφαρμογή του. Για το σκοπό αυτό, η επιτροπή υποβάλλει συστάσεις και λαμβάνει αποφάσεις οι οποίες εφαρμόζονται από τα συμβαλλόμενα μέρη σύμφωνα με τους δικούς τους κανόνες. Προς το σκοπό αυτό, πρέπει να αναφερθεί ρητά στην απόφαση 97/126/EΚ ότι εξουσιοδοτείται η Επιτροπή να θεσπίσει τους εν λόγω λεπτομερείς κανόνες εφαρμογής, εφόσον είναι αναγκαίο.

3. Πρέπει να θεσπιστούν τα μέτρα που είναι αναγκαία για την εφαρμογή της απόφασης 97/126/EΚ σύμφωνα με την απόφαση 1999/468/EΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[4].

4. Ως εκ τούτου, η απόφαση 97/126/EΚ πρέπει να τροποποιηθεί αναλόγως,

ΑΠΟΦΑΣΙΖΕΙ:

Άρθρο 1

Μετά το άρθρο 1 της απόφασης 97/126/EΚ, παρεμβάλλονται τα ακόλουθα άρθρα:

«Άρθρο 1a

Η Επιτροπή θεσπίζει τους λεπτομερείς κανόνες εφαρμογής της συμφωνίας σύμφωνα με τη διαδικασία του άρθρου 1 β παράγραφος 2 της παρούσας απόφασης.

Άρθρο 1β

1. Η Επιτροπή επικουρείται από την επιτροπή διαχείρισης σιτηρών η οποία συστάθηκε βάσει του άρθρου 25 του κανονισμού (EΚ) αριθ. 1784/2003 του Συμβουλίου της 29ης Σεπτεμβρίου 2003 σχετικά με την κοινή οργάνωση της αγοράς σιτηρών* ή από την αρμόδια επιτροπή για το σχετικό προϊόν που συστάθηκε από το αντίστοιχο άρθρο του κανονισμού για την κοινή οργάνωση αγοράς.

2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/EΚ.

Η περίοδος που προβλέπεται στο άρθρο 4 παράγραφος 3 της απόφασης 1999/468/EΚ ορίζεται σε ένα μήνα.

3. Η επιτροπή θεσπίζει τον εσωτερικό κανονισμό της.

* ΕΕ L 270 της 21.10.2003, σ. 78.» [footnote numbering should later be inserted and follow numbering in Decision 97/126/EC]

Άρθρο 2

Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .

Βρυξέλλες,

Για το Συμβούλιο

Ο Πρόεδρος

[1] ΕΕ L 305 της 30.11.1999, σ. 25.

[2] ΕΕ C …της …, σ. ….

[3] ΕΕ L 53 της 22.2.1997, σ. 1.

[4] ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/EΚ (ΕΕ L 200 της 22.7.2006, σ. 11).